შტეფან ფულე: „მოდით, არ დავივიწყოთ რუსეთის ქცევა აქ, საქართველოში“
"საქართველოს ტერიტორიული მთლიანობა და სუვერენიტეტი კვლავ გამოწვევის საგანი ხდება"-განაცხადა ევროკავშირის კომისარმა
თბილისი — ეს განცხადება ეკუთვნის შტეფან ფულეს, ევროკავშირის კომისარს გაფართოებისა და ევროპის სამეზობლო პოლიტიკის საკითხებში. იგი დღეს თბილისში იმყოფებოდა და ხელი მოაწერა შეთანხმებას, რომლის თანახმადაც ევროკავშირმა საქართველოს 21 მილიონი ევრო გამოუყო დახმარების სახით. შერიგებისა და სამოქალაქო თანასწორობის საკითხებში სახელმწიფო მინისტრი პაატა ზაქარეიშვილი დღეს აცხადებდა, რომ რუსეთისთვის გამაღიზიანებელია ტენდენცია, რასაც უკანასკნელ პერიოდში აქვს ადგილი. კერძოდ, მკვეთრად იმატა ურთიერთობებისა და ნდობის აღდგენის მიმართულებით გადადგმულმა ნაბიჟებმა ქართულ-ოსურ და ქართულ-აფხაზურ მხარეს. მან ამის მაგალითად მოიყვანა სტატისტიკაც, რომლის თანახმად, ეგრეთ წოდებული ადმინისტრაციული საზღვრის გადაკვეთის გამო დაკავებულთა შორის ეთნიკურად ქართულ მოსახლეობას ბევრად აღემატებიან ეთნიკური ოსები. ამბობს პაატა ზაქარეიშვილი. კიდევ ერთ წინგადადგმულ ნაბიჯად შეიძლება ჩაითვალოს 90-იან წლებში დაღუპული მეომრების სამარხების გახსნისა და გადასვენების პროცესის დაწყება აფხაზეთის მიმართულებით. გია ვოლსკი, საქართველოს პარლამენტის წევრი აცხადებს, რომ ეს უაღესად ჰუმანური ქმედებაა, რასაც საერთაშორისო წითელი ჯვარი ლობირებს. განაცხადა გია ვოლსკიმ. ქართულ-ოსური კონფლიქტის ზონაში კი ეგრეთ წოდებული საზღვირის დემარკაციის პროცესი, როგორც რუსი მესაზღვრეები ამბობენ, გეგმაზომიერად მიმდინარეობს. მარიამ გულისაშვილი ატოცის რწმუნებულია, სოფლის შიდა ქართლში, სადაც რამდენიმე კვირის წინ ლითონის ღობე გაივლო რუსი მესაზღვრეების მიერ. ატოცში, ადგილობრივი მაცხოვრებლების გასამხნევებლად და ოკუპაციის გასაპროტესტებლად ორიოდე დღის წინ დიდი აქცია გაიმართა, რომლის ორგანიზება ცენტრალური ტელევიზიების მეშვეობით გახდა შესაძლებელი. მარიამ გულისაშვილი, რომელსაც ამერიკის ხმა ესაუბრა, ამბობს, რომ აქციის მონაწილეები უსაფრთხოების წესებს არაფრად აგდებდნენ, რამაც ადგილობრივი მოსახლეობის გაღიზიანება გამოიწვია. - კითხულობს მარიამ გულისაშვილი.